HU
2023.7.3.
Az Európai Unió Hivatalos Lapja
C 235/69
2023. május 16-án benyújtott kereset – Symrise kontra Bizottság (T-263/23. sz. ügy) (2023/C 235/82) Az eljárás nyelve: angol Felek Felperes: Symrise AG (Holzminden, Németország) (képviselők: T. Kuhn, M. Rust, T.-M. Wienke, L. Bär és J. Jourdan ügyvédek) Alperes: Európai Bizottság
Kérelmek A felperes azt kéri, hogy a Törvényszék: — semmisítse meg a 2023. február 10-i C (2023) 1103 végleges bizottsági határozatot, amely az 1/2003/EK tanácsi rendelet (1) 20. cikkének (4) bekezdése alapján helyszíni vizsgálatot rendelt el a Symrise AG-vel, valamint az annak közvetlen és közvetett irányítása alatt álló valamennyi leányvállalatával szemben (AT.40826 – Rose ügy); — a Bizottságot kötelezze az eljárás valamennyi költségének viselésére.
Jogalapok és fontosabb érvek Keresetének alátámasztása érdekében a felperes két jogalapra hivatkozik. 1.
Az első jogalap azon alapul, hogy megsértették a felperesnek az Alapjogi Charta 7. cikkében biztosított, a magánlakás és a magánélet tiszteletben tartásához fűződő alapvető jogait.
A felperes azt állítja, hogy a vele szemben helyszíni vizsgálatot elrendelő határozat egyrészt önkényes, mivel a Bizottságnak nem álltak rendelkezésére olyan, kellően komoly valószínűsítő körülmények, amelyek alapján feltételezhető lett volna, hogy a felperes részt vett volna a versenyjog bármilyen megsértésében, másrészt pedig e határozat aránytalanul beavatkozik a magánlakás és a magánélet tiszteletben tartásához fűződő alapvető jogaiba, mivel nem tartalmaz semmilyen időbeli korlátozást. 2.
A második jogalap azon alapul, hogy megsértették az 1/2003/EK rendelet 20. cikkének (4) bekezdését és a Bizottságnak az EUMSZ 296. cikk (2) bekezdése szerinti indokolási kötelezettségét.
A felperes azt állítja, hogy a határozat sérti a Bizottság azon kötelezettségét, hogy világosan és pontosan meghatározza a helyszíni vizsgálat tárgyát, megsértve az 1/2003/EK rendelet 20. cikkének (4) bekezdését, valamint a Bizottság azon kötelezettségét, hogy a határozataiban világos indokolást fejtsen ki.
Közelebbről, a határozat megszövegezése olyan volt, hogy nem tette lehetővé a felperes számára a helyszíni vizsgálat terjedelmének megértését, ennélfogva pedig a védelemhez való jogának gyakorlását.
(1)
A Szerződés 81.
és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003.
L 1., 1. o.).
2023. május 11-én benyújtott kereset – VDK kontra Bizottság (T-265/23. sz. ügy) (2023/C 235/83) Az eljárás nyelve: német Felek Felperes: Verband der Deutschen Kutter- und Küstenfischer e.V. (VDK) (Hamburg, Németország) (képviselő: M. Waller ügyvéd) Alperes: Európai Bizottság